SU/SMU Sand skole 26/11-19 kl 19.30

Til stede: Marie Nordli (elevråd), Hedda Brox(elevråd), Mary Løftingsmo (politisk valgt), Marianne Heimro (andre ansatte), Yvonne Jakobsen (foreldrerep.), Torfinn Brønseth (verneombud), Fredrik Nordnes (leder FAU), Mona Mølmann Løvheim (pedagogisk personale), Anette Røst Pedersen (foreldrerep.), Roy-Arne Myhre (sekretær).

Sak 1 Valg av leder og nestleder: Leder: Fredrik Nordnes, nestleder Marianne Heimro.

Sak 2 Elevrådet presenterer seg:

Hedda og Marie er leder og nestleder i elevrådet

Kornelis er sekretær

* Aktivitetsleder, ungdomsskolen organiserer dette
  + Kontaktlærer får inn ønsker om å få bli med
  + Aktivitetslederne skal bidra til aktivitet og trivsel i friminutt.
* Styrer økonomien i elevrådet
  + Halvparten av inntekter fra grunnskoleuka går til elevrådet.
  + Elevene får et bedre eierforhold til skolen og ting dersom de har vært med å kjøpe inn selv
* Elevrådet kan selv innkalle til elevrådsmøtene.
* Ungdomsrådet: to elever fra hver ungdomsskole i Balsfjord, og vgs. møter sammen med ordfører og varaordfører. Og Alf Olav Lyngstad. Strenge regler og rutiner. Sara Nordli er leder.
  + Ungdomsrådet har midler som det er mulig å søke på.

3. Økonomiske utfordringer

* Etter rådmannens forslag vil bassengpengene trekkes inn
  + Hvorfor så dyrt?
    - Forskrifter
    - Mye som må gjøres med det for forskriftsmessig stand.
* Mulighetsstudie om skolestruktuen skal være klar i januar.
* Balsfjord kommune er i et økonomisk uføre og må forholde seg til det.
* Mary snakker om spørretimen der det ble snakket om bassenget.
* Malangseidet skole skal ikke drives til neste år – og rådmannen foreslår at budsjettet settes til 0.
* Forslag fra Fredrik om å legge litt press til å få fortgang i bassengsaken
* Torfinn snakker om pedagogiske utfordringer med at vi busser til Storsteinnes. Elevene mister en del tid. Problematisk at det ikke blir en løsning på det. Dette går utover læring.
* Når det blir høring på skolestrukturen må vi ha et møte i SU og elevrådet.

4. 9A FAU sin evaluering av det store foreldremøtet presenteres, og evt. Miljøtiltak.

Mobbeombudet har vært her. FAU har evaluert dette møtet. Roy Arne leser dette. Se vedlegg.

5. Branntilsyn og rapport fra høsten 2019  
  
Frode legger fram rapport fra Branntilsynet. Brukers plikter (de som arbeider ved skolen)/rutiner ble godkjent av brann og redning.

Eiers plikter (byggteknisk) har fått to avvik. Kommunen har lukket noen, men 5 momenter gjenstår. Ansvarlig for kommunens vedlikehold og utbedring av de mangler som er funnet er pålagt å lage en fremdriftsplan for arbeidet. Det er dialog mellom kommunen og brann og redning.

6. Arbeid med nasjonale prøver  
Skolen har begynt med det som kalles “resultatmøter”. Alle lærere deltar og spiller inn i resultatmøte i norsk, matematikk og engelsk samt det psykososiale miljøet for elevene.

Målet med resultatmøtene er at vi skal sørge for at alle elever skal ha progresjon i faget (avdekke evt mistrivsel). Ledelsen skal delta inn i teamene og det skal finnes mål for hver enkelt elev. Dette arbeidet tas opp igjen på andre halvdel av skoleåret for å se om tiltakene har hatt effekt og justere disse til elevens beste.

Nasjonale prøver måler lesing, regning og engelsk.

Frode viser fram snittresultater fra de ulike klassene og forklarer litt rundt hvordan prøvene fungerer.

7. Leirskole med minimum 3 overnattinger. Midlene betales vanligvis direkte til leirskolen. Valg: Enten leirskole eller man kan bruke midlene (ca 2500 kr) til en tilsvarende tur. (10. Klasseturen) En klassetur koster totalt 7-8000 kr pr elev.

Det må være et faglig opplegg. Det skal ikke være et press på elevene at elevene skal samle inn penger. Det er lov å si at jeg ikke har sjanse til å være med på dugnader. Det handler om at vi har gratis skolegang i Norge.

Lærere lønnes utenom disse midlene for å være med etter leirskoleavtalen.

8. Saker fra FAU  
Ingen.

Eventuelt – fagfornyelsen – nye læreplaner

Kort info om at nye fagplaner er kommet, og at skolene skal benytte disse fra høsten 2020. Lærerne har vært på kurs med Egil Hartberg denne måneden og er i gang med intern skolering som skal gå over lengre tid.

Ref. Roy-Arne Myhre